[{"text_idx": "#000007", "text": "Roedd y sesiynau\u2019n agored i unrhyw un sy\u2019n LHDT+, sy\u2019n gynghreiriaid i\u2019r gymuned, neu sydd heb benderfynu/yn cwestiynu ac a fyddai\u2019n hoffi dysgu rhagor."}, {"text_idx": "#000008", "text": "Meddai Cath: \u201cRydym yn falch iawn o gael gweithio gyda\u2019n Hundeb Myfyrwyr i gynnal cyfres o ddigwyddiadau sy\u2019n dathlu mis hanes LHDT. Mae digwyddiadau cymdeithasol yn bwysig i\u2019n myfyrwyr LHDT+ i gwrdd a\u0302\u2019i gilydd, gwneud ffrindiau newydd, ac ymgyrchu gyda\u2019i gilydd ar y materion sydd o bwys iddynt. Mae codi ymwybyddiaeth o faterion LHDT+ i\u2019n corff myfyrwyr a staff hefyd yn hanfodol bwysig, gan fod pawb yn y coleg yn chwarae rhan yn y gwaith o greu diwylliant cynhwysol a chroesawgar.\u201d"}, {"text_idx": "#000009", "text": "Nod mis hanes LHDT yw cynyddu amlygrwydd pobl lesbiaidd, hoyw, deurywiol a thrawsrywiol (LHDT), codi ymwybyddiaeth o\u2019r heriau y mae pobl LHDT+ yn eu hwynebu o hyd, a galw ar bawb i gyfrannu at gymdeithas LHDT+ gynhwysol."}, {"text_idx": "#000010", "text": "Mae\u2019n cael ei ddathlu bob mis Chwefror, i goffa\u0301u diddymiad adran 28 yn 2003, deddf a gyflwynwyd yn 1988 a oedd yn gwahardd ysgolion a cholegau rhag portreadu bod yn hoyw mewn goleuni cadarnhaol."}]